‫לרוב האופן בו אנחנו‬ ‫חושבים על עצמנו כאמריקאים,‬
‫רוב הדברים שאנו גאים בהם,‬
‫ורוב הדרכים שבהן אנחנו‬ ‫מאמינים שאנחנו חופשיים‬
‫מוטמעים בתיקון ה-14.‬
‫התיקון ה-14 נולד בקרב,‬
‫חושל במחלוקת ואושר באיבה.‬
‫זאת המורשת.‬
‫מה שלא לקחנו בחשבון,‬ ‫היה עד כמה לא היינו מוכנים‬
‫לאמץ באמת שוויון אמיתי.‬
‫- סדרה תיעודית של NETFLIX -‬
‫- התיקון ה-14 -‬
‫לכל פעולה יש תגובה נגדית ושווה.‬
‫ולכל מהפכה יש מהפכת-נגד נגדית ושווה.‬
‫- סוף לעליונות הלבנה -‬
‫לרוב האנשים קשה להתמודד עם שינוי,‬
‫במיוחד כשהם מרגישים שהם מאבדים משהו.‬
‫אחרי מלחמת האזרחים, רוב תושבי הדרום הלבנים‬
‫מרגישים שהם לא רק הפסידו במלחמה,‬ ‫אלא שהם גם איבדו את אורח חייהם.‬
‫הם הושפלו.‬
‫עבדים לשעבר זכו כעת‬ ‫לשוויון חוקי תחת התיקון ה-14.‬
‫שוויון שמגובה על ידי הממשלה.‬
‫וכפי שמתברר,‬
‫התיקון ה-14 זקוק להגנה.‬
‫כי ברגע שהוא אושר,‬ ‫הוא נתקל בהתנגדות מכל הצדדים.‬
‫בבתי המשפט, ברחובות…‬
‫החשיבות שלו אפילו עוותה בזיכרונות שלנו.‬
‫- התנגדות -‬
‫- מלחמת האזרחים, 1861-1865 -‬
‫- תקופת השיקום, 1865 -‬
‫איך מאחים מחדש רפובליקה‬
‫אחרי מלחמת אזרחים בת ארבע שנים?‬
‫המאמץ להחזיר את מדינות הדרום לאיחוד‬
‫על בסיס שוויון אמיתי בין שחורים ולבנים‬
‫היה תמיד פרויקט קשה מאוד.‬
‫עבדות הייתה מוסד שלם.‬
‫זאת הייתה מערכת של עבודה.‬ ‫זאת הייתה מערכת של פוליטיקה.‬
‫זאת הייתה מערכת של עושר.‬ ‫זאת הייתה מערכת של כוח.‬
‫היה צורך לבנות את כל זה מחדש.‬
‫רוב הלבנים הדרומיים לא רצו את התיקון ה-14,‬
‫הם הרגישו שזו הייתה השפלה,‬
‫במיוחד באינטראקציות היומיומיות של אנשים.‬
‫כולם ידעו איך עבד אמור להתנהג.‬
‫הם היו צריכים לרדת מהמדרכה אם אדם לבן עבר.‬
‫הם לא יכלו לפנות לאדם לבן, מלבד כאדוני…‬
‫אבל מהו אופן ההתנהגות אחרי העבדות?‬
‫"אל לכם לחשוב שמכיוון שאתם‬ ‫חופשיים כמו אנשים לבנים‬
‫אתם שווים להם, כי אתם לא.‬
‫אם ברצונכם להיות מכובדים כגבירות וכאדונים,‬
‫עליכם להתנהג בהתאם.‬
‫קראו לאדונכם הקודם, 'אדון',‬ ‫ולגבירה הקודמת שלכם, 'גבירתי'."‬
‫אחד מהדברים המדהימים שאני לא חושב‬ ‫שאי פעם דיברנו עליו במדינה הזאת‬
‫הוא עד כמה מדהים, סוג הלך הרוח‬
‫שאנשים שחורים משוחררים‬ ‫הראו במהלך תקופת השיקום,‬
‫זה אחד הדברים הכי מעוררי השראה‬ ‫שתוכלו למצוא בהיסטוריה האמריקאית.‬
‫הנה אנשים שהיו משועבדים‬ ‫ועברו התאכזרות, טראומה ועינויים…‬
‫זכו בחירותם והם מחפשים‬ ‫שלום, הרמוניה וקהילה.‬
‫- הירם רבלס, סנטור ארה"ב, מיסיסיפי, 1870 -‬
‫"הם אינם נושאים כנגד אדונם לשעבר‬ ‫כל מחשבות נקמניות,‬
‫כל שנאה,‬
‫כל איבה.‬
‫הם אינם שואפים לרומם את עצמם‬
‫בהקרבת ולו אפילו אינטרס אחד‬ ‫של עמיתיהם האזרחים הלבנים.‬
‫הם אינם מבקשים אלא רק את זכויותיהם שניתנו‬ ‫להם על ידי החוק האוניברסלי של אלוהים."‬
‫רבים מאיתנו לא מודעים לגודל‬
‫התרומה של אמריקאים שחורים ואפריקנים‬
‫לאמריקה ולעולם.‬
‫הצטרפו אלינו לחגיגה משמחת‬ ‫של תרומת התרבות השחורה.‬
‫עם התיקון ה-14, ראינו התקדמות‬ ‫מדהימה של אנשים שחורים משוחררים.‬
‫בזכות נוכחותם של חיילים פדרליים,‬
‫הם הצליחו במסחר, בעסקים, בחקלאות.‬
‫הם רצו לשרת ולהנהיג.‬
‫"עיניי ראו זאת,‬
‫אוזנינו שומעות זאת,‬ ‫וליבנו מרגיש זאת, ואין ספק.‬
‫האדם השחור חופשי.‬
‫האדם השחור הוא אזרח,‬ ‫ולאדם השחור יש את זכות הבחירה."‬
‫אפרו-אמריקאים מלאים‬ ‫בהתרגשות הזאת לגבי חופש,‬
‫מלאים בהתרגשות לגבי המשמעות‬ ‫של להיות אזרחים במלא מובן המילה.‬
‫ומתחיל להיות שינוי בחיי השחורים.‬
‫הם גם רצו להקים מוסדות, כמו כנסיות.‬
‫הכנסייה האפריקנית המתודיסטית-אפיסקופלית‬ ‫והכנסייה השחורה הבפטיסטית משגשגות בדרום.‬
‫כל כך הרבה מהמכללות‬ ‫והאוניברסיטאות השחורות ההיסטוריות,‬
‫מאוניברסיטת פיסק לאוניברסיטת‬ ‫הרווארד בוושינגטון הבירה,‬
‫נולדו ברגע הזה‬
‫כדרך שיהיה לאנשים שחורים בסיס מוסדי‬
‫כדי לבנות לעצמם חיים חדשים‬ ‫בעולם שהם מעולם לא הכירו.‬
‫תקופת השיקום הביאה מאות נושאי משרה שחורים,‬
‫בין אם הם היו מחוקקים בדרום,‬
‫סגני מושלים בדרום.‬
‫כמה מהם הפכו לחברי הקונגרס האמריקני‬ ‫ושניים לסנטורים אמריקאים‬
‫ושירתו באצילות.‬
‫הירם רבלס הפך לסנטור האפרו-אמריקני הראשון‬
‫"וושינגטון, ה-25 בפברואר, 1870.‬
‫מר רבלס, הסנטור של צבע ממיסיסיפי‬
‫הושבע והתקבל למושבו היום אחר הצוהריים.‬
‫לא היה סנטימטר של מקום‬ ‫לא בעמידה או בישיבה בגלריות,‬
‫ולהגיד שההתעניינות הייתה עזה‬
‫נותן רק מושג קלוש על התחושה‬
‫ששררה לאורך כל ההליך."‬
‫"אנחנו בעיצומו של קמפוס מרגש‬
‫על בסיס צדק ושוויון פוליטי וחוקי."‬
‫הבנתי,‬
‫אבל כעת כשאנחנו גרים כל כך קרוב זה לזה,‬
‫נוכל להתרגל למנהגים אחד של השני‬
‫ולעבוד יחד בשלום.‬
‫המאייר המפורסם, תומאס נאסט, יצר סרט מצויר‬
‫"חג ההודיה של הדוד סם",‬
‫שהיה דוגמה לחשיבה באותה תקופה.‬
‫- ארוחת חג ההודיה של הדוד סם -‬
‫כולם בשולחן הזה.‬ ‫לבן, שחור, ילידים אמריקאים, סיני…‬
‫באותה תקופה, אני חושב שזאת‬ ‫הייתה תמונה שאנשים מעולם לא ראו.‬
‫כך הם ניסו לדמיין את עצמם בעתיד.‬
‫התיקון ה-14 עורר לחיים‬
‫מה שיכולה להיות אומה רב-גזעית חדשה,‬
‫דמוקרטיה רב-גזעית‬ ‫שסוף־סוף עמדה בעקרונותיה המובנים‬
‫שעוגנו בהכרזת העצמאות.‬
‫וזה לא החזיק מעמד זמן רב.‬
‫הדבר היחיד שברור,‬
‫זה שהיו כוחות בדרום הלבן…‬
‫שהיו נחושים‬
‫להחזיר את הדברים להיות כפי שהיו.‬
‫- ג'ון ארצ'יבלד קמפבל,‬ ‫שופט בית המשפט העליון 1853-1861 -‬
‫"כהות היא הצבע האופנתי באזורים האלה.‬
‫יש לנו אפריקנים בכל מקום סביבנו.‬
‫הם מושבעים,‬
‫פקידים בדואר, סוכני בית המכס.‬
‫הקהילות הדרומיות ייחרבו‬
‫עד שיתחולל שינוי יסודי‬
‫בכל מחלקות הממשל.‬
‫אפילו התקוממות תהיה טובה יותר‬
‫מחוסר-הרגישות שנראה כמנצחת."‬
‫- פרק 14 -‬
‫בתיקון ה-14 כתוב שכולם שווים בפני החוק.‬
‫- הגנה שווה על ידי החוקים. -‬
‫ואז מגיע התיקון ה-15,‬
‫שמעניק לגברים שחורים את הזכות להצביע.‬
‫עבור חלק בדרום הלבן,‬ ‫יחדיו הם היו קוקטייל מסוכן.‬
‫שני התיקונים האלה שינו את החוק הדרומי,‬
‫ולזמן מה, את המנהיגות הדרומית.‬
‫אבל מחשבותיהם של הרבה‬ ‫לבנים דרומיים כלל לא השתנו,‬
‫והם יעשו כל דבר כדי להחזיר לעצמם את הכוח.‬
‫כל דבר.‬
‫אנחנו רוצים לחיות בשלום עם האנושות כולה,‬
‫ובמיוחד עם הלבנים של הדרום.‬
‫האינטרסים שלנו זהים.‬
‫אבל אנחנו לא רוצים את שלום הכבש עם האריה.‬
‫תנו לנו את הזכויות שלנו.‬
‫לבנים דרומיים דחקו לשוליים אנשים שחורים‬
‫לאזרחות סוג ב',‬
‫לחיות חיים כנועים, ובחלק גדול מהדרום,‬
‫לחיות כמעט כפי שהם חיו כעבדים.‬
‫ואחרי השואה‬
‫היה חופש.‬
‫לפחות על הנייר.‬
‫טכנית, העבדות הסתיימה‬
‫אבל המאבק לשוויון רק התחיל.‬
‫כאזרחים, שהבטיחו‬ ‫את זכויותיהם לפי התיקון ה-14,‬
‫אמריקאים שחורים פונים כעת לבתי המשפט‬ ‫כדי לקבל עזרה כנגד ההתנגדות הזו.‬
‫לפני מלחמת האזרחים,‬ ‫רוב השופטים שלנו היו בעלי עבדים,‬
‫או שמונו על ידי נשיאים שהיו להם עבדים.‬
‫זה די הוציא את כל ההפתעה מהפסיקות שלהם.‬
‫אבל בית המשפט של שנות 1870 ו-1880 שונים.‬
‫הם שונים מהסוג של "היינו במלחמת אזרחים."‬
‫רבים משופטים אלה מונו‬ ‫על ידי נשיאים שנלחמו למען האיחוד.‬
‫בית המשפט הזה צריך‬ ‫להיות מלא במהפכנים, נכון?‬
‫לא כל כך.‬
‫אמריקאים שחורים לא מוצאים‬ ‫בעל ברית בבתי המשפט,‬
‫אבל לבנים דרומיים מוצאים.‬
‫אני חושבת שכשאנשים רבים חושבים‬ ‫על תגובת הנגד לתקופת השיקום,‬
‫אנחנו חושבים על האלימות בשטח,‬
‫אנחנו חושבים על עליית הקלאן.‬
‫אנחנו חושבים על קודים שחורים.‬
‫אבל עלינו גם להיות ברורים‬ ‫שבית המשפט העליון ממלא‬
‫תפקיד חשוב ורב עוצמה‬
‫בהחזרת אנשים אפריקנים למצב של עבדות.‬
‫בתיקון ה-14, סעיף אחד, כתוב‬
‫שכאזרח שיש לך את הפריבילגיות‬ ‫או החסינויות של אזרחות.‬
‫אף מדינה לא תפגע בהם.‬
‫בתור בן אדם,‬
‫יש לך זכות להגנה שווה‬ ‫של החוקים והזכות להליך הוגן.‬
‫ובכן, האם הם יקוימו?‬
‫מה שבית המשפט העליון עשה בסדרה של תיקים,‬
‫בית המטבחיים וקרוקשנק‬ ‫ותיקים של זכויות אזרח,‬
‫היה לערער את המחויבות הזו.‬
‫- תיקי בית המטבחיים, 1873 -‬
‫בית המטבחיים היא אחת…‬
‫מההחלטות הכי מגונות ומבוקרות‬ ‫של בית המשפט העליון של ארה"ב.‬
‫בעיקרון, ההחלטה אמרה‬ ‫שעדיין יש לפנות למדינות,‬
‫לא לממשלה הלאומית,‬
‫להגדרה הבסיסית ולהגנה על זכויותיכם.‬
‫זה סירס את סעיף הפריבילגיות והחסינויות,‬
‫והוא מעולם לא החלים.‬
‫בסדר, בואו נפרק לגורמים‬ ‫את "פריבילגיות" ו"חסינויות".‬
‫זה בעצם אומר את הזכויות שלנו.‬
‫ה"פריבילגיות" הן החירויות שלנו.‬
‫אלו הדברים שמותר לנו לעשות.‬
‫וה"חסינויות" הן ההגנות שלנו,‬
‫הדברים שנהיה מוגנים מפניהם כאזרחים.‬
‫ובאמריקה, החירויות‬ ‫וההגנות הבסיסיות ביותר שלנו‬
‫נמצאות במגילת הזכויות.‬
‫חופש הדיבור, הדת,‬ ‫ההתאספות, הזכות לשאת נשק,‬
‫כל הדברים הטובים האלה.‬
‫עכשיו, התיקון ה-14 דואג‬ ‫שתקבלו את הזכויות האלה‬
‫לא משנה באיזו מדינה אתם גרים‬
‫או לאיזו מדינה אתם נוסעים,‬
‫וזה באמת חשוב לאמריקאים שחורים,‬
‫שלעיתים קרובות מדי נשללו מהם זכויותיהם‬
‫תלוי במדינה שבה הם נמצאים.‬
‫על ידי הגבלת האכיפה‬ ‫של התיקון ה-14 בצורה כל כך צרה‬
‫זה למעשה רוקן את התיקון מתוכנו.‬
‫ממשלות עליונות לבנה מקומיות‬ ‫ישתמשו בתיק של בית המטבחיים‬
‫כדי לומר שהתיקון ה-14 לא יכול להפריע‬
‫לשלטון המקומי שלנו‬ ‫על ידי הבטחת זכויות אזרח.‬
‫בארה"ב נגד קרוקשנק,‬
‫בית המשפט קבע שהתיקון ה-14‬
‫לא הגן על אזרחים אינדיבידואלים‬
‫מאלימות שבוצעה על ידי אזרחים פרטיים.‬
‫"התיקון ה-14 אוסר על מדינה‬
‫מלשלול מכל אדם את הזכות לחיים,‬ ‫חירות או רכוש ללא הליך חוקי הוגן,‬
‫אבל הוא לא מוסיף דבר‬ ‫לזכויות של אזרח אחד נגד אחר."‬
‫זה באופן בסיסי עוקר את התוכן‬
‫מתוך ההתחייבות הבסיסית ביותר שבתיקון ה-14‬
‫שהדרך היחידה שתהיה לאנשים שחורים‬ ‫זכויות אזרח בארה"ב של אמריקה‬
‫היא אם אפשר להגן עליהם מפני אלימות.‬
‫אז בואו נראה אם הבנתי נכון.‬
‫בעיקרון, מה שבית המשפט העליון אומר זה,‬
‫"סליחה, אמריקאים שחורים.‬
‫אם אזרחים פרטיים‬ ‫מבצעים נגדכם מעשים אלימים,‬
‫אפילו רצח,‬
‫הממשל הפדרלי לא יכול לעשות שום דבר בנדון,‬
‫למרות שהתיקון ה-14 נכתב כדי להגן עליכם."‬
‫- תיקי זכויות האזרח, 1883 -‬
‫תיקי זכויות האזרח למעשה מסירים את הכוח‬
‫מחוק זכויות האזרח של 1875.‬
‫בית המשפט בעצם אומר‬ ‫ששחורים לא יכולים להיות חופשיים‬
‫מאפליה במקומות אירוח ציבוריים.‬
‫הם לא יכולים להיות חופשיים‬ ‫מאפליה בבתי קולנוע, מלונות וכולי.‬
‫הוא חל על פעולה פרטית, לא על פעולה מדינית.‬
‫כשבית אופרה אומר,‬ ‫"אנחנו לא נותנים לשחורים להיכנס,"‬
‫זאת לא ממשלת המדינה‬ ‫או פקיד ציבורי שעושים את זה.‬
‫זה עסק פרטי.‬
‫תיקי זכויות האזרח נותנים תוקף חוקי להפרדה‬
‫במקומות אירוח פרטיים,‬
‫בזה שאומרים שזאת לא הפרה‬ ‫של הגנה שווה לפי התיקון ה-14.‬
‫זו רק הפרה של הגינות אנושית.‬
‫בית המשפט אומר משהו,‬ ‫בתיקים של זכויות האזרח שהוא לגמרי הרסני,‬
‫שלמעשה די מוכר לאנשים שחורים.‬
‫"כשאדם יוצא מעבדות‬
‫חייב להיות שלב כלשהו בתהליך ההתפתחות שלו‬
‫שבו הוא חדל להיות חביבם של החוקים.‬
‫בית המשפט אומר, "כמה זמן עלינו להמשיך,‬
‫למעשה, לפנק אנשים שחורים?"‬
‫חייב להגיע זמן שבו, משוחררים מכבלי העבדות,‬
‫אנשים שחורים יעמדו על רגליהם בכוחות עצמם.‬
‫בית המשפט הופך להיות חסר סבלנות.‬
‫"נלחמנו במלחמה ועכשיו אתם חופשיים.‬
‫מה עוד אתם רוצים מאיתנו?"‬
‫"יש לנו דברים אחרים לעשות."‬
‫"בבקשה, תתנהגו כמו צריך."‬
‫חלפו 20 שנה מאז שאנשים שחורים‬ ‫הוחזקו בעבדות במשך מאות שנים במדינה הזאת.‬
‫בית המשפט העליון כבר מתנער‬
‫מהפרויקט לשוויון.‬
‫הרבה יותר מהר מכפי שמישהו היה חושב,‬
‫הציבור בצפון איבד עניין‬ ‫בפרויקט הרפורמה בדרום,‬
‫והתעורר רצון עז, שהיה,‬
‫"בואו נשים את זה מאחורינו.‬
‫בואו לא נהיה מחולקים כמדינה‬ ‫בין צפון לדרום למשך שאר ההיסטוריה."‬
‫והיה רצון עז למה שנקרא "פיוס".‬
‫- לזכר גיבורי האיחוד במלחמה חסרת ערך -‬
‫זאת הייתה סופה של הנוכחות הפדרלית בדרום.‬
‫זאת הייתה סופה של המחויבות לתיקון ה-14,‬
‫וזה ייצור דרך ארוכה אפלה ומענה,‬
‫למה שיהפוך להיות חוקי ג'ים קרואו.‬
‫- התנגדות -‬
‫- חדר המתנה לצבעונים בלבד -‬
‫- תיאטרון רקס לאנשים צבעוניים -‬
‫- תיאטרון ג'ם, תיאטרון לצבעונים בלבד -‬
‫ואז, כמובן, ב-1896,‬
‫בית המשפט העליון פסק את פלסי נגד פרגוסון…‬
‫- פלסי נגד פרגוסון, 1896 -‬
‫שבו בית המשפט אישר‬ ‫שחוקי מדינה שמאפשרים הפרדה‬
‫כל עוד הם נפרדים אך שווים.‬
‫בפלסי נגד פרגוסון,‬
‫בית המשפט העליון מאשר חוק בלואיזיאנה‬
‫שמצהיר שכל חברות הרכבות‬ ‫במדינה הזאת שמסיעות בקרונותיהן נוסעים‬
‫יספקו מקום שווה אך נפרד‬
‫עבור הגזע הלבן והצבעוני.‬
‫משם מגיע, "נפרדים אבל שווים."‬
‫ולא, זה לא אומר שאפשר להאשים בהפרדה‬ ‫הגזעית את הרכבות, עד כמה שהייתי רוצה.‬
‫בית המשפט העליון בעצם החליף את התיקון ה-14‬ ‫עם עליונות לבנה כחוק המדינה.‬
‫אז בואו נבדוק את החוק החדש.‬ ‫מה הפרדה באמת עושה?‬
‫"נפרד" פירושו להפריד, לחלק.‬
‫זה פועל הרסני מטבעו.‬
‫לכן אני לא אוהב‬ ‫את הביטוי "להפריד מוץ מבר".‬
‫למה אתם כועסים על המוץ? מה הוא עשה לכם?‬
‫תראו את ההיסטוריה של ההפרדה.‬
‫ראשית, האפריקנים הופרדו‬ ‫מהיבשת שלהם בגלל סחר העבדים,‬
‫ואז אפרו-אמריקאים‬
‫הופרדו ממשפחותיהם בגלל העבדות.‬
‫ג'ים קרואו מפריד אפרו-אמריקאים‬
‫מחינוך, רווחה, הזדמנות וצדק.‬
‫אמריקאים שחורים הופרדו כל כך‬
‫שאנחנו עדיין צריכים‬ ‫חודש היסטוריה שחורה נפרד‬
‫רק כדי שאמריקאים יוכלו לדעת מה תרמנו.‬
‫זה כל כך לא בסדר.‬
‫עכשיו אנחנו עומדים לראות‬ ‫מה קורה כשמפרידים שוויון מהגנה.‬
‫"במהלך משטר העבדים, האדם הלבן הדרומי‬ ‫היה בעליו של הגוף והנשמה של הכושי.‬
‫- אידה ב. ולס, עיתונאית חוקרת, 1895 -‬
‫זאת הייתה זכותו המוקנית‬ ‫לגמד את הנשמה ולשמר את הגוף.‬
‫לעיתים נדירות הבעלים הלבן הרשה לכעסו‬
‫להרחיק לכת עד כדי לקיחת חיים,‬
‫שמשמעותן עבורו הפסד של כמה מאות דולרים.‬
‫אבל האמנציפציה הגיעה,‬
‫וזכותו המוקנית של האדם הלבן‬ ‫בגופו של הכושי אבדו.‬
‫מערכת הפחדה חדשה הגיעה לאופנה.‬
‫הכושי לא רק הוכה והוצלף,‬
‫הוא נהרג."‬
‫- KKK -‬
‫הדרום הפך לשדה של אלימות באמת יוצאת דופן.‬
‫ברגע שגברים שחורים מקבלים זכות הצבעה,‬ ‫ברגע שהם מתחילים לשרת בתפקידים ציבוריים,‬
‫אתם מקבלים קבוצות פוליטיות ומאורגנות.‬
‫- צדק דרומי -‬
‫זו התקופה היחידה בהיסטוריה האמריקנית‬
‫שבה שימושים גלויים של אלימות טרוריסטית‬
‫הפכו לחלק נורמלי בחיים הפוליטיים.‬
‫הקלאן, ורבים מאלה שחיקו אותו‬
‫הפכו לזרוע האלימה‬ ‫של מהפכה נגדית פוליטית נגד תקופת השיקום.‬
‫אנשים שחורים מוצאים את עצמם‬
‫מאוימים ומפוחדים על ידי אספסוף.‬
‫הם הוצאו בכוח מבתי כלא,‬
‫הם הפכו למטרה אם ביקשו יחס הוגן,‬
‫אם הם ניסו להצביע, אם הם ניסו להתארגן,‬
‫אם הם ניסו ליצור כוח פוליטי.‬
‫הם נשרפו, הם הוכו, הם עונו, הם הוטבעו.‬
‫הם נתלו.‬
‫בואו נקרא לזה מה שזה היה.‬ ‫זה היה טרור אמריקאי תוצרת בית.‬
‫הטבח הפוליטי החמור ביותר בארה"ב‬
‫היה בקולפקס, לואיזיאנה‬
‫כתוצאה מבחירות לתפקיד מושל המדינה.‬
‫אפרו-אמריקאים שהוכרו‬ ‫כבעלי זכויות להקמת כוח שמירה אזרחי‬
‫התאספו כדי להגן על הממשלה שזה עתה נבחרה‬
‫ונטבחו בדם קר.‬
‫מספרים משוערים מגיעים ל-200 איש.‬
‫"ירו בהם ללא רחמים,‬
‫רבים נורו בחלק האחורי של הראש והצוואר.‬
‫פניו של אחד נמעכו‬ ‫לחלוטין על ידי ממכות רובה.‬
‫אחר, נחתך עם סכין לרוחב הבטן אחרי שנורה."‬
‫- דו"ח המשמר הלאומי של לואיזיאנה, 1883 -‬
‫- אספסוף דרומי -‬
‫- קרב יום שני -‬
‫זה לא היה רק הטבח בקולפקס.‬
‫פעם אחר פעם, לבנים בדרום‬ ‫היו מחזירים לאחור את ההתקדמות‬
‫שבוצעה על ידי המשועבדים לשעבר.‬
‫אנחנו רואים את שיא ההשתתפות‬ ‫האלקטורלית השחורה מתחילה לרדת.‬
‫עד 1901, לא היה אדם שחור אחד‬
‫ששירת במשרה לאומית שמייצגת את הדרום.‬
‫מעשי לינץ' הפכו לכלי אכיפה‬
‫כדי לוודא שהתיקון ה-14 לעולם לא יתממש.‬
‫בין שנות ה-1890 ועד שנות ה-1950,‬
‫יותר מ-4,000 לינצ'ים‬ ‫מתועדים התרחשו בכל רחבי המדינה‬
‫מאילינוי למיסיסיפי וביניהן.‬
‫והלינצ'ים האלה התבססו ביסודם על התפיסה‬
‫שאנשים שחורים לא רק היו נחותים,‬ ‫אלא שהם נולדו פושעים.‬
‫לפעמים במאבק לשינוי אנחנו זקוקים לעדים.‬
‫אידה ב. ולס היא אחת מהעדות‬ ‫החזקות ביותר שלאחר תקופת השיקום.‬
‫שכותבת מה באמת קורה בדרום בשטח.‬
‫כאישה שחורה,‬ ‫אף אחד לא נותן לה את הסמכות הזו,‬
‫אבל היא לוקחת על עצמה‬ ‫להיות מספרת האמת של הדור שלה.‬
‫זה אחד מאותם סיפורים מדהימים‬ ‫למה אנשים יכולים להפוך את עצמם.‬
‫היא הייתה עיתונאית חוקרת,‬ ‫תומכת ופעילת זכויות אזרח,‬
‫ומייסדת מוקדמת של האיגוד‬ ‫הלאומי לקידום אנשים צבעוניים.‬
‫היא הייתה אישה נועזת,‬
‫והיה לה חוש צדק בלתי מתפשר.‬
‫מה שהביא אותה באמת לתודעה לאומית‬
‫היה אובדן של שלושה חברים בממפיס.‬
‫שלושת האנשים האלה‬ ‫היו בעלים של חנות מכולת מקומית.‬
‫הם הצליחו כל כך שהיוו‬ ‫איום על בעלי עסקים לבנים‬
‫ונהרגו בידי המון לבן.‬
‫"אומרים שתום מוס התחנן על חייו‬
‫למען אשתו וילדו ותינוקו שטרם נולד.‬
‫כשנשאל אם יש לו משהו לומר‬ ‫הוא אמר להם, 'תגיד לעם שלי ללכת מערבה,‬
‫אין כאן צדק עבורם.'‬
‫כולם בעיר הכירו ואהבו את תום.‬
‫הוא היה הבעלים של ביתו הקטן, חסך את כספו,‬
‫והקים את המכולת עם אותה שאפתנות‬
‫שהייתה לאדם צעיר לבן.‬
‫הוא האמין, איתי, שעלינו להגן על מטרת הצדק‬
‫ולהילחם בעוול בכל מקום בו ראינו אותו.‬
‫מישהו חייב להראות שחוטאים כנגד הגזע‬ ‫האפרו-אמריקאי יותר מכפי שהוא חוטא,‬
‫ונראה שנפל בחלקי לעשות זאת."‬
‫היא הייתה האדם הראשון‬ ‫שהתחיל באמת לספור ולתעד‬
‫ולמספר את מספר הלינצ'ים.‬
‫- זוועות הדרום, חוק הלינץ' בכל שלביו -‬
‫- בוצעו לינצ'ים ב-3,436 אנשים‬ ‫בשנים 1889-1922 -‬
‫אידה ב. ולס עודדה אנשים שחורים‬ ‫להבין שהם יצטרכו להילחם,‬
‫שהם יצטרכו להדוף בחזרה את הרודנות הזאת.‬
‫שהם יצטרכו לדבר באופן יותר ביקורתי‬
‫על כישלון הממשלה שלנו להגן עלינו.‬
‫"רק תחת הכוכבים והפסים‬ ‫השואה האנושית אפשרית.‬
‫אנשים אמיצים לא מתאספים באלפים‬ ‫כדי לענות ולרצוח אדם אחד,‬
‫כל כך חנוק וקשור שהוא אינו מסוגל‬ ‫אפילו להתנגד חלושות או להתגונן."‬
‫"לינצ'ים" הפכו מופעי ראווה ענקיים‬ ‫שבהם שוחררו הילדים מבית הספר,‬
‫לעיתים קרובות צולמו‬ ‫תמונות ופורסמו כגלויות…‬
‫גלויה מפורסמת אחת אמרה,‬ ‫"נכחתי בצלייה של הכושי הזה."‬
‫זה לא היה רק הקו קלוקס קלאן,‬
‫אלה לא היו אנשים שלובשים גלימות.‬
‫אלה היו בנקאים, ומורים,‬ ‫ורופאים, וקציני אכיפת החוק.‬
‫שביצעו את מעשי האלימות האלה ללא כל עונש.‬
‫הטרור הגזעי הזה, האלימות הזו,‬
‫זו דרך לומר, "אל תשימו לב‬ ‫למה שאומר התיקון ה-14".‬
‫"אני יודע שזה אומר שאתם זכאים להגנה שווה.‬
‫אני יודע שהתיקון ה-14‬ ‫אומר שאתם אזרחים בצורה מלאה,‬
‫אבל הנה מי ששולט בחוק במחוז הזה,‬
‫בעיר הזאת, במדינה הזאת."‬
‫אידה ב. ולס הותקפה בעצמה‬
‫על ידי המון ששרף את מכונת הדפוס שלה.‬
‫איימו עליה ובסופו של דבר היא נמלטה מממפיס‬
‫כי היא לא הייתה יכולה‬ ‫להישאר שם מחשש לחייה.‬
‫לאלימות הזאת היו השלכות‬ ‫עצומות על החברה האמריקאית.‬
‫ראשית, הגאוגרפיה הדמוגרפית של האומה הזאת‬
‫עוצבה על ידי הטרור הגזעי הזה.‬
‫אנשים שחורים בקליבלנד,‬ ‫ושיקגו, ולוס אנג'לס, ואוקלנד.‬
‫שישה מיליון אנשים שחורים עברו‬ ‫לקהילות האלה כפליטים וגולים מהטרור.‬
‫אידה ב. ולס הגיעה לשיקגו בתחילת המאה ה-20‬
‫כדי לעזור לשחורים דרומיים שהגיעו לעיר‬
‫להסתגל לתנאים החדשים.‬
‫אם נבחן את הסיפורים של אלה‬ ‫שעזבו את הזוועות של הדרום‬
‫למען ההזדמנויות של הארץ המובטחת של הצפון,‬
‫מה שהם מצאו לעיתים קרובות‬ ‫היו הרבה הבטחות ריקות.‬
‫"הצל השחור של העדר חוק בדמות מעשי לינץ'‬
‫פורש את כנפיו על פני כל המדינה."‬
‫עכשיו, תנו לי להבהיר‬ ‫מה היו ההבטחות הריקות האלה.‬
‫ב-1919, בעיר החדשה של אידה, שיקגו,‬
‫ימים של אלימות כנגד אנשים שחורים‬ ‫בשיקגו מותירים כמעט 40 אנשים מתים,‬
‫מאות פצועים, ומעל 1,000 חסרי בית.‬
‫ההתנגדות היא כבר לא בעיה דרומית.‬
‫היא עכשיו בעיה אמריקאית.‬
‫עוינות מתפתחת. השחורים לומדים לקח מר:‬
‫שהאלימות הצפונית אינה‬ ‫שונה מאלימות הדרומית.‬
‫אתה חתיכת שיני-זהב, עונד-שרשרות-זהב,‬
‫אוכל-עוף-מטוגן-וביסקט, קוף, גורילה, בבון,‬
‫ירכיים גדולות, רץ-מהר,‬ ‫קופץ-גבוה, זורק-חנית,‬
‫קולע-לסל-תוך-כדי-סיבוב, שחור משחור, כושון.‬
‫קח את הפיצה-פיצה‬ ‫המזוינת שלך ותחזור לאפריקה.‬
‫- התנגדות -‬
‫אידה ב. ולס המשיכה‬ ‫המשיכה עם הקמפיין שלה נגד הלינצ'ים‬
‫לבית המשפט הבינלאומי של דעת הקהל,‬
‫נסעה למקומות שונים באירופה,‬
‫מתארת גזענות ומעשי לינץ' כתועבה‬
‫באומה שלכאורה מתורבתת.‬
‫מדהים בעיניי שלא היה סרט‬ ‫על חייה של האישה הזאת.‬
‫היא באמת אחת מהנשים‬ ‫המופלאות בהיסטוריה של ארצנו.‬
‫יש סיבה לכך שאידה ב. ולס טרם קיבלה‬ ‫את סרט הביוגרפיה זוכה האוסקר שלה.‬
‫ולמה היא לא זכתה בפרס פוליצר עד שנת 2020,‬
‫שמונים ותשע שנים אחרי שהלכה לעולמה.‬
‫זאת אותה הסיבה מדוע אתם אולי‬ ‫לא כל כך מכירים את התיקון ה-14.‬
‫כי הקונפדרציה לשעבר‬
‫קיבלה את ה"עריכה האחרונה"‬ ‫בסרט של מלחמת האזרחים.‬
‫בסיפור החדש הזה, הדרום היה חברה מושלמת,‬
‫שהייתה קורבן של הצפון, והושמדה שלא בצדק.‬
‫המיתוס הזה, שנקרא "המטרה האבודה",‬ ‫אומר שעבדות לא הייתה כל כך גרועה.‬
‫לכן לא היינו צריכים את התיקון ה-14.‬
‫לפעמים קל יותר להמציא סיפור חדש‬ ‫מלהתעמת עם המציאות הקשה של העבר.‬
‫תקופת השיקום פחות נכשלה‬ ‫מכפי שלמעשה היא הובסה.‬
‫זה מתחיל את מה שאנו קוראים לו‬ ‫המיתולוגיה של "המטרה האבודה"‬
‫שהופכת למאוד חשובה אחרי מלחמת האזרחים.‬
‫הרעיון שהדרום נלחם בקרב הנאצל הזה,‬
‫חלחל לחברה הלבנה.‬
‫אבל האידיאולוגיה של "המטרה האבודה"‬ ‫הפכה להיות יותר מסיפור ניצחון.‬
‫מה שבדרום חגגו‬ ‫היה הניצחון על תקופת השיקום.‬
‫ראינו זאת כשהאיקונוגרפיה של הקונפדרציה‬
‫שוחזרה בדרום האמריקאי‬ ‫עם אנדרטאות ומצבות זיכרון.‬
‫הקמת האנדרטאות הפרעוניות הענקיות האלה…‬
‫היא באמת סוג של הקפת ניצחון חברתית,‬
‫ומסמלת את מהותו האמיתית של הדרום.‬
‫אלה האלים שלנו.‬
‫- הבנות המאוחדות של הקונפדרציה -‬
‫הפקודות שלי מגנרל לי‬
‫היא להחזיק את קו מייסון-דיקסון,‬
‫ויאנקים לא יחצו אותו.‬
‫הגנרל לי?‬
‫המלחמה בין המדינות‬ ‫הסתיימה לפני כמעט 90 שנה.‬
‫אני לא מסתכל בשעון,‬
‫ועד שאשמע מגנרל לי באופן רשמי,‬
‫אני אפוצץ כל יאנקי שדורך על אדמת הדרום,‬
‫אז תתחפף, יאנקי!‬
‫במאה ה-20, המדיום של הקולנוע מאוד חשוב.‬
‫האפיות של העליונות הלבנה, "הולדתה של אומה"‬
‫ואחד הסרטים הפופולאריים‬ ‫בכל הזמנים, "חלף עם הרוח",‬
‫הפכו למראות מאוד פופולאריים‬
‫של משמעות מלחמת האזרחים ותקופת השיקום,‬
‫לא רק בשביל הדרומיים,‬ ‫אלא גם עבור רבים מהצפוניים.‬
‫סרטים כמו "הולדתה של אומה"‬
‫ניסו לספר סיפור חדש על האומץ והאצילות‬
‫של המאמץ לשמר את העבדות על ידי הקונפדרציה.‬
‫לחזק את הרעיון שהדרום‬ ‫מעולם לא עשה שום דבר רע.‬
‫- הולדתה של אומה: חלק שני, תקופת השיקום -‬
‫השכתוב האמיתי של ההיסטוריה‬
‫היה עוד חלק גדול בסיפור‬ ‫או בנרטיב של נחיתות שחורה.‬
‫יש מיתולוגיה של תקופת השיקום שטוענת,‬
‫שזאת הייתה הנקודה הנמוכה ביותר‬ ‫בהיסטוריה של הדמוקרטיה האמריקנית.‬
‫והסיבה לכך הייתה,‬ ‫שלאפרו-אמריקאים ניתן כוח,‬
‫הזכות להצביע, לכהן במשרה ציבורית,‬ ‫ולכן התחוללה הילולה של שחיתות וממשל כושל…‬
‫- בייסורים בגלל ההשפלה וההרס של אנשיו. -‬
‫…שמהם, בסופו של דבר,‬ ‫הדרום ניצל על ידי הקלאן.‬
‫כשהסרט הזה הוקרן בבית הלבן,‬
‫וודרו וילסון נתן חותמת אישור אמריקאית‬
‫לסדר העולמי החדש הזה,‬ ‫שבו יהיו אלימות וטרור.‬
‫"הגברים הלבנים של הדרום התעוררו‬ ‫בגלל אינסטינקט השימור העצמי‬
‫כדי להיפטר מעול ההצבעות של הכושים הבורים.‬
‫סוף־סוף הושם הקץ לשלטון הכושי בדרום‬
‫ועלייתם הטבעית הבלתי נמנעת של הלבנים,‬
‫המעמד האחראי, התבססה."‬
‫ברגע ש"הולדתה של אומה" מוקרן לראשונה,‬ ‫ה-KKK מתפוצץ בכל רחבי אמריקה,‬
‫גדל יותר מתמיד.‬
‫זה שהדימויים האלה נחרטו במוחם של אנשים‬
‫דרך המדיום הפופולרי החדש הזה,‬
‫לא רק שחיזקו את העליונות הלבנה,‬
‫אלא גם עזרו להצית סוג חדש של נקמה גזעית.‬
‫- טבח וול סטריט השחור, טלסה, 1921 -‬
‫- הארפר וויקלי, כתב העת לציוויליזציה -‬
‫בכל דרך אפשרית,‬
‫סופרים ועיתונאים ומדענים יצאו להוכיח‬
‫שאנשים שחורים היו נחותים‬ ‫ואיום מסוכן על הציביליזציה.‬
‫היא אפשרה לאנשים לבנים‬ ‫עם כמעט בלי ייסורי מצפון,‬
‫ליצור בכל דור את הכושי שרק הם רוצים לראות.‬
‫כן, גברתי.‬
‫מי הייתה הגברת שראיתי אותך איתה אחה"צ?‬
‫זאת לא הייתה גברת. זאת הייתה אשתי.‬
‫הדרום הישן באידיאולוגיה של "המטרה האבודה"‬
‫הפך לסוג של בריחה תרבותית,‬
‫של דרום ישן סנטימנטלי‬ ‫שהיה ציביליזציה מסודרת‬
‫שבו אנשים שחורים‬ ‫היו באופן כללי אנשים מרוצים,‬
‫שמצאו את מקומם בסדר של הדברים.‬
‫- היסטוריה לבתי ספר, אלבמה -‬
‫זו הייתה תחילתה של דרך חדשה‬ ‫לסיפור מלחמת האזרחים.‬
‫- סחר העבדים האטלנטי הביא מיליוני עובדים‬ ‫מאפריקה לדרום ארה"ב לעבודה בחקלאות. -‬
‫- איך הכושים חיו תחת עבדות -‬
‫- העבדות לא הייתה הסיבה למלחמה -‬
‫- זה לא היה על עבדות,‬ ‫חושפים את השקר הגדול של מלחמת האזרחים -‬
‫האם תוכלי לתאר לנו איך זה היה‬
‫במטעים בצעירותך?‬
‫זאת הייתה תקופה נהדרת ומאושרת.‬
‫כולם היו מאושרים.‬
‫מעולם לא שמענו את כל הדברים‬ ‫האלה שאנחנו שומעים עליהם היום.‬
‫וזאת לא בושה לומר שהם כמו ילדים…‬
‫כשאנחנו אומרים את זה,‬ ‫זה בגלל שהם כמו ילדים מאושרים.‬
‫תמיד היו מתנגדים‬
‫לחזון "המטרה האבודה"‬ ‫הסנטימנטלי הזה של המלחמה,‬
‫אבל באופן כללי הם לא ניצחו בקרב התרבותי,‬
‫הקרב הספרותי על הלבבות‬ ‫והמחשבות של הדמיון האמריקאי.‬
‫היה הייתה ארץ ובה‬ ‫מחזרים רבי-קסם ושדות כותנה‬
‫שנקראה הדרום הישן.‬
‫כאן, בעולם היפה הזה,‬
‫קדה האצילות את קידתה האחרונה.‬
‫כאן נראו לאחרונה אבירים וגבירותיהם הנאוות,‬
‫אדונים ועבדיהם.‬
‫חפשוהו רק בספרים…‬
‫כי אין הוא עוד אלא חלום שייזכר.‬
‫ציביליזציה… שחלפה עם הרוח.‬
‫הסיפורים האלה חלחלו לתוך המוח האמריקאי.‬
‫- "חלף עם הרוח" מתחרה בתנ"ך בפופולאריות -‬
‫הם יכלו לברוח לתוך הציביליזציה‬ ‫המסודרת והישנה שלפני המלחמה.‬
‫אם הם היו חרדים או פגועים‬
‫או מפוחדים מכל המהגרים‬ ‫החדשים שמגיעים לאמריקה,‬
‫ומכל הערים שהולכות וגדלות,‬
‫ומכל התיעוש שנראה כאילו יצא מכלל שליטה.‬
‫במטע מחוץ לצ'רלסטון‬
‫שבו המשפחה שלו גרה במשך שמונה דורות,‬
‫נורווד הייסטי נשאל‬ ‫אם הוא חושב שהעבדות הייתה לא מוסרית.‬
‫לא, אני לא כי…‬
‫כשעבד הגיע מאפריקה,‬ ‫הוא לא היה יכול לדבר את השפה.‬
‫הוא לא היה מיומן לעשות‬ ‫כל עבודה שתתאים לציביליזציה.‬
‫מישהו היה צריך לטפל בו.‬
‫אז, אני חושב שהעבדות הייתה‬ ‫צריכה להתקיים באותם ימים,‬
‫אבל מנהגים קשה לשנות.‬
‫זה לוקח הרבה זמן‬
‫וכולם כבר לפני שנים ידעו‬
‫שהכושי יהיה חייב לקבל שוויון.‬
‫אבל בדרום, הגישה של הלבנים תשתנה עם הזמן.‬
‫אני הרבה יותר ליברלי‬ ‫ממה שהייתי לפני חמש שנים,‬
‫ואני יודע שאהיה הרבה יותר‬ ‫ליברלי בעוד חמש שנים מעכשיו,‬
‫ואני חושב שכמעט כולם נמצאים בקטגוריה הזאת.‬
‫מה גרם לך להיות ליברלי יותר?‬
‫ההבנה שהכושי‬
‫הוא בן אדם כמו כל אחד אחר.‬
‫מר הייסטי, מה חשבת שהיינו‬
‫לפני שהתחלת לחשוב עלינו כבני אדם?‬
‫טוב, במובן מסוים…‬
‫חשבנו עליכם כמעט כמו חיית מחמד מאוד נעלה.‬
‫נולדתי ב-1950 בדרום.‬
‫זאת תקופה בה ההפרדה הייתה מאוד ברורה‬
‫- הפרדה לנצח, הפסיקו ערבוב גזעי -‬
‫היינו בסביבה שעוצבה כמעט לגמרי‬ ‫על ידי האידיאולוגיה הזו של "המטרה האבודה",‬
‫של הרעיון שהקונפדרציה הייתה‬ ‫סוג של שיא בהיסטוריה האמריקנית‬
‫ושמאז אנחנו נופלים.‬
‫כשגדלים עם זה, זה פשוט מקיף את הכול,‬
‫התפיסה שלך של מהי אמריקה,‬
‫מתברר שזאת תפיסת העליונות הלבנה.‬
‫ואתה אפילו לא יודע את זה.‬
‫- צ'רלסטון, דרום קרוליינה -‬
‫ב-1861,‬
‫דרום קרוליינה הייתה‬ ‫הראשונה שעמדה על זכויותיה.‬
‫ההיסטוריה של הדגל הזה‬ ‫כל כך קשורה עם המורשת הדרומית.‬
‫לא עם עבדות.‬
‫אני כאן כדי להגן על המורשת שלי,‬ ‫והמורשת שלי היא לא של העבדות.‬
‫למשפחה שלי מעולם‬ ‫לא היו עבדים. לי אין עבדים.‬
‫זה מייצג את העבדות, לא משנה‬ ‫כמה הם אומרים שזה לא, זה כן.‬
‫הדגל הזה כלל לא אמור‬ ‫להיות מונף בדרום קרוליינה.‬
‫אנו רוצים שיוסר כי אנו‬ ‫חושבים שזה לא מכבד אותנו.‬
‫באנו להביע תמיכה‬
‫לשמור על ההיסטוריה והמורשת שלנו כפי שהיא,‬
‫כי זה מה שיצר את אמריקה.‬
‫זה מחטא את הקונפדרציה,‬
‫והסיבה שהקונפדרציה‬ ‫הייתה קיימת היא כדי להגן על העבדות.‬
‫אנחנו גאים במורשת שלנו ומכבדים את אבותינו.‬
‫מדובר במורשת ובגאווה.‬
‫זאת המורשת שלנו. זה מי שאנחנו.‬
‫זאת המורשת של כולם.‬
‫אנשים שאומרים,‬ ‫"טוב, זה הדגל שלי. זו המורשת שלי."‬
‫המורשת שלך היא עבדות,‬ ‫דיכוי וטרור של ה-KKK,‬
‫וזה מה שהדגל הזה מייצג.‬
‫זה חלק ממי שאנחנו.‬
‫הבעיות שהיו לנו‬ ‫בדרום קרוליינה, במהלך המלחמה‬
‫הם לא בגלל סרט או סמל,‬ ‫אלא בגלל מה שבליבם של האנשים.‬
‫איך חוזרים ומשחזרים את אמריקה?‬
‫אדוני היושב-ראש, אני בא היום‬ ‫להביא בפניך פרספקטיבה שאולי לא שמעת.‬
‫ככומר של כנסייה,‬
‫של קהילה בצ'רלסטון, הכנסייה האפריקנית‬ ‫המתודיסטית-אפיסקופלית מאונט הורר…‬
‫- קלמנטה ק. פינקני, סנטור‬ ‫של מדינת דרום קרוליינה, 2000 -‬
‫…הקשבתי לסיפורים ולכאבים‬
‫של האנשים שמרגישים כל כך פגועים‬
‫מהעובדה שדגל ששימש כסמל להתאכזרות‬
‫לדיכוי ולהשפלה עבורם‬
‫עדיין מונף בבירת המדינה שלנו.‬
‫בואו נהיה הדוגמה הזוהרת‬ ‫למדינה הגדולה הזאת,‬
‫לכל האנשים שאנחנו מייצגים,‬
‫שאולי בפעם הראשונה בהיסטוריה הגדולה שלנו,‬
‫אנחנו מוכנים לא לעשות‬ ‫את מה שבאינטרס העצמי שלנו,‬
‫אלא לעשות את מה שלטובת‬ ‫כל קרוליינה הדרומית,‬
‫ואני אומר לך שוב היום, זה…‬
‫באפריל 2015,‬
‫הייתי בכנס בצ'רלסטון, קרוליינה הדרומית.‬
‫- פורט סומטר צ'רלסטון, דרום קרוליינה -‬
‫כנס יוצא מן הכלל על סיום מלחמת האזרחים.‬
‫אבל הדובר המרכזי של היום‬ ‫היה הכומר קלמנטה פינקני.‬
‫אני עומד עם רגשות מעורבים, עם שמחה,‬
‫אבל גם כאיש אלוהים עם עצב‬
‫בידיעה שרבים כל כך מתו‬ ‫למען חירותם של אחרים.‬
‫פינקני טען, כפי שמטיף‬ ‫היה טוען, שמאז מלחמת האזרחים‬
‫חווינו במידה מסוימת גאולה.‬
‫הוא אפילו כיבד את יוצאי צבא הקונפדרציה.‬
‫"חבריו לדרום קרוליינה", הוא אמר.‬
‫שרנו את "אמריקה היפה",‬
‫ולמעשה החזקתי תוכנייה עם הכומר פינקני.‬
‫שרנו מאותם מילים מודפסות.‬
‫אחד מאירועי ההיסטוריה הציבוריים‬ ‫המדהימים ביותר שהשתתפתי בהם.‬
‫הבעיה, כמובן, הגיעה כעבור חודשיים.‬
‫…מדווחים על ירי בכנסייה‬ ‫בצ'רלסטון, קרוליינה הדרומית.‬
‫זה היה קלמנטה פינקני.‬
‫- ברי ניוסום, פעילה / אומנית -‬
‫בשנת 1961,‬
‫מדינת דרום קרוליינה‬ ‫הניפה דגל של הקונפדרציה‬
‫מעל הכיפה של הבירה שלהם.‬
‫והם כתבו בחוק שאי אפשר‬ ‫להוריד את הדגל מכל סיבה שהיא‬
‫בלי אישור מבית המחוקקים של המדינה.‬
‫טוב, שם היה הדגל‬
‫כאשר ב-2015 חבר‬ ‫בעליונות הלבנה בשם דילן רוף‬
‫נכנס לכנסייה שחורה היסטורית, הכנסייה‬ ‫האפריקנית מתודיסטית אפיסקופלית "עמנואל",‬
‫ורצח תשעה חברי קהילה שחורים במהלך תפילה.‬
‫אחת המתקפות הקטלניות ביותר‬ ‫נגד כנסייה שחורה בהיסטוריה של ארה"ב.‬
‫אחד הקורבנות הוא הכומר של הכנסייה,‬
‫סנטור קלמנטה פינקני בן ה-41.‬
‫סנטור פינקני היה המצפון‬ ‫המוסרי של האסיפה הכללית.‬
‫כשהגיע הזמן לקבור‬ ‫את הכומר של כנסיית עמנואל,‬
‫הארון שלו עבר ברחובות העיר,‬
‫ומדינת קרוליינה הדרומית‬ ‫הורידה את הדגל האמריקאי,‬
‫אבל בגלל החוק שהם כתבו,‬
‫דגל הקונפדרציה נשאר בראש התורן.‬
‫זה שלח מסר ברור‬
‫שלמרות שהדרום הפסיד במלחמת האזרחים,‬
‫העליונות הלבנה שלטה מעל כל סוג אחר של כוח.‬
‫יש לי קשר אישי עמוק‬
‫להיסטוריה של העבדות בדרום קרוליינה.‬
‫אבותיי היו משועבדים בדרום קרוליינה,‬
‫קרובי משפחה סיפרו לי‬ ‫על החוויות שלהם עם הקלאן.‬
‫הרגשתי מאוד חזק שצריך לבצע מעשה הצהרתי.‬
‫גברתי! רד מהתורן.‬
‫גברתי!‬
‫אתם באים נגדי עם שנאה ודיכוי ואלימות.‬
‫הדגל הזה יורד היום.‬ ‫-רדי מהתורן.‬
‫כמובן שידעתי שיעצרו אותי,‬
‫אבל לא יכולנו להמשיך יותר בצורה הזאת.‬
‫אין שום דבר אוטומטי בקדמה.‬
‫אין שום דבר בלתי נמנע בקדמה.‬
‫קדמה מגיעה כי אנשים מקבלים‬ ‫החלטות ואנשים מבצעים בחירות.‬
‫נראה לי שפינקני וחברי הקהילה שלו‬
‫מתו בהקרבה נוראית‬
‫אולי כדי לכפות על שאר המדינה‬
‫לבצע סוף־סוף חשבון נפש.‬
‫אם נוכל,‬
‫עם המשמעות של הקונפדרציה,‬ ‫והמשמעות של מלחמת האזרחים,‬
‫והמשמעות של אמנציפציה,‬ ‫והמשמעות של התיקון ה-14‬
‫בהווה המתמיד שלנו.‬
‫- להתנגד -‬
‫- בירת דרום קרוליינה, ה-10 ביולי, 2015 -‬
‫- בירת מיסיסיפי, ה-30 ביוני, 2020 -‬
‫האנדרטאות האלה חוגגות קונפדרציה בדיונית,‬
‫שמתעלמת מהמוות, שמתעלמת מהשעבוד,‬
‫שמתעלמת מהטרור שלמעשה היא מייצגת.‬
‫אסור לנו לפחד מהאמת.‬
‫- כיכר אידה ב. ולס -‬
‫"כוח אינו מוותר על דבר ללא דרישה.‬ ‫הוא מעולם לא ויתר ולעולם לא יוותר."‬
‫- פרדריק דאגלס -‬
‫קדמה לא מגיעה ללא התנגדות.‬
‫זה אינו קו ישר.‬
‫זה מבולגן. זה דחוף.‬
‫אפילו אנשים שמזדהים עם המטרה לפעמים אומרים‬
‫"חכו רגע, יש בעיות גדולות יותר."‬
‫או, "זה יותר מדי, מהר מדי."‬
‫אבל עבור האנשים שסובלים,‬
‫הצדק לא יכול לחכות.‬
‫יוכלו לשלב ידיים‬ ‫ולשיר את השיר השחור העתיק,‬
‫סוף כל סוף בני חורין!‬ ‫תודה לאל במרומים, אנחנו סוף כל סוף…‬
‫אנחנו במצב חירום.‬
‫אין צדק! אין שלום!‬
‫ידיים למעלה, אל תירו.‬
‫אמריקה, הוכחת את עצמך כבר 435 שנים‬
‫שאין לך שום כבוד לחיים שחורים.‬
‫חיי שחורים נחשבים!‬
‫זאת פעילות מתואמת‬ ‫שמתרחשת ברחבי האומה הזאת.‬
‫מספיק זה מספיק.‬
‫הגיע הזמן שנקום ונאמר,‬ ‫"תורידו את הברך שלכם מהצוואר שלנו."‬
‫אני לא יכול לנשום.‬
‫אנחנו נכבד את העובדה‬ ‫שאני צריכה להילחם בכל האנשים האלה‬
‫כדי לומר שהחיים שלי נחשבים!‬
‫יש להם מזל שמה ששחורים‬ ‫מחפשים זה שוויון ולא נקמה.‬
‫בואו נביא את "חלף עם הרוח".‬ ‫אפשר בבקשה להחזיר את "חלף עם הרוח"?‬
‫תרגום כתוביות: ליפא אביחי בוב‬